SENSEX
రోజుమొత్తం ఊగిసలాటే
ముంబయి,జూన్‌ 17: ప్రపంచ మార్కెట్లధోరణులు మిశ్ర మంగా ఉన్న తరుణంలో స్వల్పలాభాలతో ప్రారంభం అయిన దేశీయ స్టాక్‌మార్కెట్లు చివరకు మిశ్రమఫలితాలతోనే ముగి సాయి. ప్రధాన సూచీలన్నీ రోజుమొత్తం స్వల్ప హెచ్చుతగ్గులమధ్య నడిచాయి. నిఫ్టీ 9615-9565 పాయింట్ల మధ్య ఊగిసలాడింది. ఎన్‌ఎస్‌ఇ నిప్టీ చివరిక పదిపాయింట్లు బలపడి 9588 వద్ద నిలిచింది. దీనివల్ల సాంకేతిక నిపుణులు కీలకంగా భావించే 9600 దిగువననే ముగిసింది. ఇకట్రేడింగ్‌ ముగిసేసరికి సెన్సెక్స్‌ మాత్రం 19 పాయింట్లు క్షీణించి 31,056 పాయింట్లవద్ద స్థిరపడింది. ఫార్మారంగం 1.8శాతం నీరసించగా ఐటి రంగం 0.9శాతం క్షీణిం చింది.
ఎఫ్‌ఎంసిజి, బ్యాంకింగ్‌ 0.5శాతం స్థాయిలో పుంజుకోవ డంతో మార్కెట్ల నష్టాలు పరిమితమైనట్లు నిపుణులు చెపుతున్నా రు. నిఫ్టీ దిగ్గజాల్లో టాటామోటార్స్‌, కోటక్‌బ్యాంకు, ఎసిసి, అల్ట్రా టెక్‌, టాటాపవర్‌, అరబిందో, అదానిపోర్టులు, ఐటిసి, ఎన్‌టిపిసి 1-3శాతం మధ్య ఎగిసిపడ్డాయి. మరోపక్క లూపిన్‌ 4.4శాతం దిగజారింది. సన్‌ఫార్మా 2.65శాతం డీలపడింది. ఇప్కాలేబ్స్‌ సైతం 11శాతం కుప్పకూలింది. మిగిలిన బ్లూచిప్స్‌లో విప్రో, ఐబి హౌసింగ్‌, ఇన్ఫోసిస్‌, హెచ్‌యుఎల్‌, బిఒబి, టెక్‌ మహీంద్ర, హెచ్‌సిఎల్‌ టెక్‌ 1-2శాతం మధ్య నష్టపోయాయి. ఇక నష్టాల పరంగా చూస్తే ఫార్మారంగం 1.7శాతం ఐటిరంగం ఒకటిశాతం చొప్పున క్షీణించాయి. ఇక బిఎస్‌ఇ సెన్సెక్స్‌ 19 పాయింట్ల దిగువన 31,056 పాయింట్ల వద్ద స్థిరపడితే నిఫ్టీ 10 పాయింట్ల దిగువన 9588 వద్ద స్థిరపడింది. బిఎస్‌ఇలో మిడ్‌క్యాప్‌, స్మాల్‌ క్యాప్‌ 0.1శాతం ఎగువన ముగిసింది. బిఎస్‌ఇ మిడ్‌క్యాప్‌ సూచి 0.2శాతం పెరిగింది. బ్యాంకింగ్‌రంగ షేర్లు పునరేకీకరణ వార్తలతో కొంతఊపందుకున్నాయి.
0.5శాతంలాభపడ్డాయి. నిఫ్టీ పిఎస్‌యు బ్యాంకింగ్‌ సూచి దిగువస్థాయిలోనే ముగిసింది. రిలయన్స్‌ ఇండ స్ట్రీస్‌ షేర్ల గతంలోని నష్టాలను పూడ్చుకున్నాయి. రూ.40వేల కోట్ల పెట్టుబడుల ప్రకటనే ఇందుకు కీలకం. ఇన్ఫోసిస్‌ ఒకటిశాతం దిగజారింది. ఇక అంతర్జాతీయ మార్కెట్లపరంగాచూస్తే అమెరికా టెక్నాలజీ వివాదంతో యూరోపియన్‌ మార్కెట్లు నిలకడగా కొన సాగాయి. గ్రీస్‌దేశం తన రుణపరిమితిని సాధించడంతో కొంత మద్దతు నిచ్చినట్లయింది. జపాన్‌నిక్కీ 0.7శాతం ముందుకు సాగింది. ఆసియా పసిఫిక్‌ షేర్లు జపాన్‌ బైట ప్రాంతంలో 0.1శాతం దిగజారాయి.